Petra ar foeltr a oa peg er pennoù meur pa oa bet divadezet Quizac kozh da vont da Vahamas er bloavezhioù dek ha  tri-ugent ? Fin, dech en Telegramm e oa anv ha foto eus an dibunadeg a oa bet disul : pevar chant a Gizakiz o tibuniñ eus ar poull-riñklañ betek ar rideoz houarn a laka serr war ar baraer. Ganto ur gitoun da zibuniñ ha mat pell zo, warni diskouezet e vezo harpet mat ar choublad baraerien ganto, skoaz ouzh skoaz ez aio annezidi Bellevue gant Jean-Yves ha Marie-Françoise Leaustic war an hent evit adstaliañ an ti e Quizac ha neket mont da lech all evel ma oa bet soñjet. Kizidigezh e Kizag ? Er Bahamas ne  lavaran ket. Kelaouenn Ouest France ivez he deus tommet he cheusteurenn a-ziwar an dibunadeg, nemet troetoch eo da hentchañ evezhioù an dud etrezek ar raktres nevez a cheñcho penn dar vazh er Bahamas : ar seurt kochu divalo (doare 70s, ma !) hag a zo dioutañ a vo tourtet evit staliañ un open space a-vremañ, peadra da sklerijennañ an eneoù pa zint da gerchat o bara pemdeziek. Nemet da OF eo sklaer e tisplij dal lakepoded kalabouset a vez o ruzañ e-pad an deiz er chochu, gwalldrafik a bep seurt ganto forzh pegement e kornioù teñval, da nebeutañ evel ma laka an OF silañ el lenner etre e chouk hag e roched. Alese e ouezo al lenner pemdeziek peseurt doare tud o deus plantet tan er vouloñjerezh, bouetet mat ar rakvarnoù. Feiz, gant ar justis e vo ar gêr diwezhañ. Salv ma kano an eostig adarre araog an diskar-amzer.